Futbalista roka (Slovensko)

Futbalista roka je ocenenie udeľované od roku 1993 najlepšiemu futbalistovi Slovenska. Od roku 2010 nesie pomenovanie „Cena Jána Popluhára“ na počesť slovenského futbalistu storočia .

História 
Organizátormi ankety boli od roku 1993 Slovenský futbalový zväz a denník Pravda, od roku 2022 je SFZ jediným organizátorom ankety . Konečné poradie je výsledkom hlasovania futbalových odborníkov, trénerov a novinárov. Súčasťou vyhlasovania ankety sú aj ankety Cena Petra Dubovského, Najlepšia futbalistka SR, Najlepší tréner a Najlepší hráč Fortuna ligy.

Prvým víťazom ankety sa stal Peter Dubovský, vo veku 21 rokov bol najmladším Futbalistom roka v doterajšej histórii. Najstarším bol v roku 2001 36-ročný Ľubomír Moravčík, ktorý ako jediný vyhral aj anketu Futbalista roka v Česko-Slovensku. Rekordný bodový rozdiel medzi víťazom ankety a druhým v poradí dosiahol v roku 1999 Vladimír Labant, ktorý predstihol o 186 bodov Ľubomíra Moravčíka. Naopak najtesnejší výsledok sa zrodil v roku 2011, rozdiel medzi Martinom Škrtelom a Marekom Hamšíkom bol len 16 bodov .

Futbalista roka

Viacnásobní víťazi
 8, Marek Hamšík (2009, 2010, 2013, 2014, 2015, 2016, 2017, 2018)
 4, Martin Škrtel (2007, 2008, 2011, 2012)
 4, Milan Škriniar (2019, 2020, 2021, 2022)
 3, Dušan Tittel (1995, 1996, 1997)
 2, Marek Mintál (2004, 2005)

Najčastejšie v prvej trojke

Pozri aj
 Futbalista roka (Česko-Slovensko)
 Futbalista storočia (Slovensko)
 Cena Petra Dubovského

Referencie

 
Slovenské futbalové ocenenia